Rannalla-istuja neito
1. Yksin istun ja lauleskelen,
 aikan’ on niin ikävä;
 vesi seisoo ja linnut laulaa,
 eikä tuulikaan vedätä,
 vesi seisoo ja linnut laulaa,
 eikä tuulikaan vedätä.

 2. Oisko pursi ja punapurjeet,
 millä mennä merten taa,
 tuolta tuottaisin sulholleni
 ko’on kultaa ja hopeaa.

 3. Sitten kutoa helskyttäisin
 papin paitakangasta,
 kihlasormus se kiilteleisi –
 voi mua, hullua neitoa!

A. Oksanen.

August Ahlqvist